Terezín

**Terezín,** en la germana *Theresienstadt***,** estas baroka fortikaĵa urbo en Ĉeĥio en norda Bohemio, proksime de urbo Litoměřice, sur rivero Ohře, kie loĝas  (). Dum la Dua Mondmilito la nazioj utiligis la urbon por la ekstermejo "Theresienstadt". Terezín havas signifan muzeon pri la holokaŭsto – *Památnik Terezín (Terezín Memorial).*

## Geografio 
Terezin situas 50 kilometrojn norde de Prago. Al la urbo apartenas jenaj vilaĝoj: České Kopisty, Nové Kopisty kaj Počáply u Terezína. Terezín apartenas al la historia regiono Bohemio (ĉeĥe *Čechy* ), kiu estis parto de la Habsburga Imperio kaj la duobla monarkio de Aŭstrio-Hungario.

## Historio 
Fortikaĵon fondis en la jaro 1780 imperiestro Jozefo la 2-a sur loko de du nuligitaj vilaĝoj (Kopisty kaj Trávčice) kaj li nomis ĝin je honoro de sia patrino Maria Teresia. Ĝi estis konsisto de pli larĝa sistemo de fortikaĵoj de norda kaj orienta Bohemio, konstruata al defendo de Aŭstrio kontraŭ prusoj. La konstruado okazis en la jaroj 1780–1790, en la jaro poste estis fondita libera reĝa armea urbo. La fortikaĵo neniam validiĝis armee kaj en la jaro 1882 ĝi estis nuligita.

La defendsistemo, plenigita per akva fosaĵo, konsistas el du partoj. La ĉefa fortikaĵo situas sur la maldekstra bordo de rivero Nová Ohře, interne estis konstruita eĉ propra fortikaĵa urbo kun regula bazplano, kiu prezentas stile unuecan klasicisman tutaĵon. Empira urbodomo en placo kaj empira paroĥeja preĝejo de Sinjora Reviviĝo (1805–1810) apartenas al pli eksterordinaraj konstruaĵoj. Devenaj remparoj de la urbo konserviĝis preskaŭ en la tuta perimetro. Oriente de la ĉefa fortikaĵo, sur la dekstra bordo de rivero Ohře, situas La malgranda fortikaĵo. Kvar pordegoj, lokigitaj ĉiam inter du bastionoj, kondukas en la fortikaĵon. La sistemo de subteraj koridoroj atingas longecon 29&nbsp;km.

### Unua Mondmilito 
Dum la Unua Mondmilito, Gavrilo Princip, la viro kiu en 1914 murdis la aŭstro-hungaran arkidukon Franz Ferdinand per ekzekuttrupo en Sarajevo, estis tenita kaptito en Terezin.

### Dua Mondmilito 
Tragika etapo de la historio estis misuzo de la fortikaĵo de naziaj okupantoj dum la Dua Mondmilito por koncentrejo Theresienstadt. En la urbo (La granda fortikaĵo) estis en novembro de 1941 fondita nazia koncentrejo kaj geto kaj ĝis la jaro 1945 trairis tra ĝi preskaŭ 150 000 judaj arestitoj de la germanoj el multe da eŭropaj landoj. En la loko mortis proksimume 30 000 judoj, sume el Terezín estis forsendita 63 transportoj kun 87 000 judoj. La malgranda fortikaĵo en la jaro 1941 fariĝis malliberejo de la praga gestapo (proksimume 60 000 mortigitoj). En Nacia tombejo antaŭ La malgranda fortikaĵo estis enterigita proksimume proksimume 26 000 viktimoj.

Dum la unua mondmilito, Gavrilo Princip , la viro kiu en 1914 murdis la aŭstro-hungaran arkidukon Franz Ferdinand per ekzekuttrupo en Sarajevo , estis tenita kaptito ĉi tie

## Loĝantaro 
## Kulturo 
Unu el la ĉiujaraj festivaloj en la grandurbo estas la Festivalo Jan Hus.

### Monumento Terezín 
**Monumento Terezín** estas nacia kulturmemorigaĵo kaj ĝi estas malfermita tutjare. Ĝi estis fondita en la jaro 1947 kaj kreas ĝin La malgranda fortikaĵo, Muzeo de la koncentrejo, eksa Magdeburga kazerno kaj Kremaciejo en la juda tombejo.

### Malgranda fortikaĵo 
En la **Malgranda fortikaĵo** oni nun aranĝas vizitrondojn, kiuj ensumigas: ĉelojn, ekzekutejon, daŭrajn ekspoziciojn Terezín 1780–1939, belartan ekspozicion de Monumento Terezín, kaj ekspoziciojn La malgranda fortikaĵo Terezín 1940–1945, la Koncentrejon Litoměřice 1944–1945, La internigejon por germanoj, La malgrandan fortikaĵon 1945–1948 kaj kinejon kun projekciado de dokumentaj filmoj. La muzeo aranĝas porokazajn belartajn kaj dokumentajn ekspoziciojn. Antaŭ La malgranda fortikaĵo estas Nacia tombejo. Ĉiam la trian dimanĉon en majo ĉi tie okazas Terezina funebra soleno.

### Muzeo de la koncentrejo 
**Muzeo de la koncentrejo** prezentas en la empira konstruaĵo de eksa urba lernejo daŭran ekspozicion Historio de la terezina koncentrejo. Ĝi aranĝas porokazajn dokumentajn kaj belartajn ekspoziciojn kaj projekciadon de dokumentaj filmoj. Antaŭ la konstruaĵo staras statuo por memoro de torturitoj.

### Magdeburga kazerno 
La eksa *Magdeburga kazerno* – en la eksa armea kazerno el la 18-a jarcento estis instalitaj ekspoziciojn Repliko de la mallibereja loĝigo el la tempo de geto, Muziko en la terezina geto, Belartoj en la terezina geto kaj Literatura verkaro en la terezina geto.

250ra|eta|

### Kremaciejo en la juda tombejo 
*Kremaciejo en la juda tombejo* – tio estas daŭra ekspozicio, kiu dokumentas mortoftecon kaj sepultadon en la terezina geto. En najbareco estas La juda tombejo kaj Tombejo de la sovetaj soldatoj. En remparoj en lokoj de eksa Bohušovická-pordego estas ceremoniejoj.

## Famuloj 
* Olga Fialka. pentristo

* Gavrilo Princip

## Partnera urbo 
* **Dębno** - Pollando

20ra **Strausberg** - Germanio (1990)

## Fotogalerio 

Terezin_CZ_main_moat_next_to_Litomerice_Gate_Ater1.jpg|Fosaĵo kun akvigita akvofluo ĉe Litoměřica pordego
Terezin_CZ_fortification_artillery_casemates_032.jpg|En kazematoj lokigita artileria baterio, kovranta dekstran flankon de ravelino XVIII okcidente de la fortikaĵo
Terezin_CZ_Magdeburg_Barracks_Ater91.jpg|Magdeburga kazerno
Terezin_CZ_Engineers_Barracks_696.jpg|Pionirara kazerno
Terezin_CZ_Hamburg_Barracks_699.jpg|Hamburga kazerno
Terezin CZ civilian houses in Havlicek Str 675.jpg|Civilulaj domoj, ĉi tie en Havlíčkova-strato
Terezin_CZ_garrison_chuch_of_the_Resurrection_680.jpg|Garnizona preĝejo de Reviviĝo de Sinjoro en la terezina placo
Terezin_CZ_view_along_Prokop_Holy_Str_from_Macha_Str_671.jpg|Vido tra la stratoj laŭlonge laŭ la okcidenta flanko de la placo
Terezin_CZ_town_square_N_side_with_town_hall_Ater5.jpg|La norda flanko de la placo kun urbodomo
Terezin_CZ_Ghetto_Museum_688.jpg|Muzeo de geto en konstruaĵo de eksa lernejo
Terezin_CZ_Ater95.jpg|Pordego de Malgranda fortikaĵo
Terezin CZ Kf72.jpg|Ekzekutejo en Malgranda fortikaĵo
Terezin CZ Kf234.jpg|Solec-ĉeloj en la 3-a kortego
Terezin CZ Kf565.jpg|Solec-ĉeloj en la 4-a kortego de Malgranda fortikaĵo
Terezin CZ Kf564.jpg|Komuna ĉelo en kazematoj de la 4-a kortego
Terezin_CZ_National_Cemetery_Theres2.jpg|Nacia tombejo antaŭ Malgranda fortikaĵo
Terezin_CZ_Memorial_Cemetery_01.JPG|En Nacia tombejo en Terezín
Terezin_CZ_a_grave_at_the_National_Cemetery_THERGRAB.jpg|Unu el multaj tomboj
Terezin_CZ_crematorium_and_Jewish_cemetery_Ter92.jpg|Kremaciejo kaj juda tombejo sur la suda rando de la fortikaĵo
TerezínCrematorium.jpg|Interno de la kremaciejo
Terezin_CZ_menorah_at_Jewish_cemetery_Ter94.jpg|Monumento en formo de menoro en la juda tombejo en Terezín
Terezin_CZ_memorial_site_near_the_Ohre_0659.jpg|Memoriga loko ĉe Ohře sur la norda rando de la fortikaĵo, kie nazioj lasis enĵeti en la riveron cindron de la viktimoj de la geto
Terezin_CZ_siding_from_Bohusovice_station_Ter042.jpg|Restaĵoj de apudrelvojo el Bohušovice, establita dum la okupacio
Terezin_CZ_columbarium_Ter8.jpg|Kolumbario en la kazematoj apud la apudrelvojo

## Eksteraj ligiloj 
* 


Kategorio:Municipoj en distrikto Litoměřice
Kategorio:Urboj en distrikto Litoměřice
Kategorio:Urboj en Bohemio
Kategorio:Setlejoj en Malsupraohara tabulo
Kategorio:Setlejoj sur Ohře
Kategorio:Setlejoj nomitaj laŭ personoj
Kategorio:Muzeoj en Regiono Ústí nad Labem
Kategorio:Subterejo en Ĉeĥio